གཏོ་དཔྱད་མ་ཤེས་ནས་སྒམ་ལྷ་བོ་ལ་དྲིས་སྐོར་སོགས་ཅིག་གཏམ་ཤུལ་ཡིག་འཐོར་དུ་ཡོད་སྣང་འདུག་ཀྱང་དེབ་དེ་ད་ལྟ་ལག་ཏུ་མེད་སྟབས་ཞུ་མ་ཤེས།ཁྱེད་རྣམ་པས་འདིའི་སྐོར་བརྟག་དཔྱད་གནང་བཞིན་པས་མ་གཟིགས་ན་ཕལ་ཆེར་མེད་ཤས་ཆེ་ལ།ཁོ་བོའི་ལོག་རྟོག་ཙམ་དུ་ཡིན་སྲིད།གཞན་ཡང་ཁྱེད་ཀྱིས་གཤེན་རབ་མྱི་བོ་དེས་ལུག་ཅིག་ཐད་ཀར་དམར་མཆོད་ཕུལ་བ་རེད་ཟེར་ན་ཐལ་ཆ་ཆེ་བ་རེད་གསུངས་འདུགང་ལ་ལྟོས་ན་དེ་ནི་དྲང་གཏམ་ཞིག་ལས་ཐལ་ཆ་ཡོད་པའི་གཏམ་དུ་གང་ཡང་མ་མཐོང་།གང་ཡིན་ཞུ་ན།འདིའི་ནང་གི་གཤེན་རབ་དེས།ཕལ་སྐད་ཀྱིས་སྨྲས་ན།ལ་ཞིག་གི་གོང་དུ།ལུག་ཅིག་བཟུང་ནས་ཁོག་པའི་སྙིང་ཕྱུང་ནས་དར་ནང་དུ་དྲིལ་ཏེ་སྦྱིན་བདག་གི་གླུད་དུ་བཏང་ཡོད།དེ་ལ་དམར་མཆོད་མི་ཟེར་ན།གཞན་གྱིས་གོ་ན་འགྲོག་འགོ་ལངས་དགོས་པའི་བོན་པོའི་དམར་མཆོད་ཅིག་གང་དུ་ཡོད།ལར་མཁས་པས་དྲང་ངེས་བཤད་པས་འགྲེལ་ན།དོར་ཞིས་ཚངས་དབྱངས་ཀྱི་སྲེད་གླུ་ཡང་གསང་སྔགས་ཀྱི་ཉམས་མགུར་དུ་འགྲེལ་ཆོགདེ་ལྟ་མོད་ཀྱི་སྔ་རབས་པས་བྲིས་པའི་ཡིག་འཐོར་འདི་དག་ལ་དྲང་ངེས་ཀྱི་སྒོག་ཤུན་མང་པོ་ཞིག་བཤུ་རུ་ཡོད་མེད་ནི་བཤད་དཀའ་ཙམ་དུ་ལགས་སྙམས།